Diari Oficial de la Generalitat Valenciana


Sumari del DOGV 1803, del 12-06-1992 (1992/825100)

DECRET 81/1992, d'1 de juny, del Govern Valencià, pel qual modifica el Decret 2/1992, e 16 de gener, regulador del Consell Escolar Valencià.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/06/01/81/dof/vci/html**

### Dades del document

Número de DOGV
:   1803

Data del DOGV
:   12-06-1992

Secció del DOGV
:   DISPOSICIONS GENERALS

Número del document
:   1992/825100


Data del document
:   01-06-1992

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 81/1992, d'1 de juny, del Govern Valencià, pel qual modifica el Decret 2/1989, de 16 de gener, regulador del Consell Escolar Valencià.  
El Decret 2/1989, de 16 de gener, del Govern Valencià, va regular l?estructura, l?organització i el funcionament del Consell Escolar Valencià, i va establir el nombre de membres d'aquest òrgan proporcionalment a la representativitat de cadascun dels sectors socials que el componen, tot això en desenrotllament i aplicació del que preveu el Decret Legislatiu de 16 de gener de 1989, del Govern Valencià, pel qual s'aprovà el text refós de la Llei de Consells Escolars de la Comunitat Valenciana.  
Com que ha finalitzat el mandat dels membres del Consell Escolar Valencià, la presidència d'aquest en va emetre informe sobre la renovació segons el que disposa l'article 14.h) del Decret 2/1989, de 16 de gener, en el qual es planteja la conveniència efectuar algunes modificacions respecte a l'actual composició per reforçar la presència dels usuaris i donar entrada a diverses organitzacions representatives dins l'àmbit de l?ensenyament.  
Per altra banda, la creació de la Universitat Jaume I de Castelló per la Llei de la Generalitat Valenciana 3/1991, de 19 de febrer, fa necessària la incorporació al Consell Escolar Valencià d'un representant d'aquesta universitat.  
Per tot això, a proposta del Conseller de Cultura, Educació i Ciència i amb la deliberació prèvia del Govern Valencià, en la reunió del dia 1 de juny de 1992,  
DECRETE  
Article primer  
Modificar l'article segon, un, apartats a), b), c), j) i l), i l'article quart del Decret 2/1989, de 16 de gener, del Govern Valencià, que queden redactats de la manera següent:  
«Article segon  
Un. Componen el Consell Escolar Valencià:  
a) Catorze professors de nivells educatius no universitaris  
designats per les organitzacions sindicals en consideració a la representativitat dins l'àmbit de la Comunitat Valenciana. D'aquests, nou pertanyeran a centres públics i cinc a centres privats.  
b) Onze pares d'alumnes, que seran designats per les confederacions o federacions de pares d'alumnes d'acord amb la seua representativitat, en funció del nombre d'afiliats.  
c) Onze alumnes que seran designats per les organitzacions d'alumnes de major representativitat en funció del nombre d'afiliats.  
j) Quatre representants de les universitats valencianes no-  
menats per les respectives juntes de govern.  
l) Quatre representants de l'administració educativa autonòmica designats pel Conseller de Cultura, Educació i Ciència. Depenent de les matèries que s'han de tractar, el Conseller de Cultura, Educació i Ciència podrà nomenar com a representants de l'administració educativa les persones que, pels seus coneixements tècnics sobre la matèria, considere idònies en cadascuna de les reunions del Consell Escolar Valencià, i substituir, en aquests casos, els titulars inicialment designats.»  
«Article quart  
La durada del mandat dels membres del Consell Escolar  
Valencià serà de tres anys. Donat cos que es produïssen vacants justificades, aquestes es cobriran pel temps que falte de mandat, seguint el mateix mecanisme de la primera designació, en un termini no superior a un mes, i la proposta haurà de ser realitzada per l'organització o entitat corresponent en el termini de quinze dies.»  
Article segon  
La disposició transitòria primera passa a ser única, i la disposició transitòria segona passa a ser disposició addicional primera, amb la redacció següent:  
«DISPOSICIO ADDICIONAL  
Primera  
Les sessions constitutives del Consell Escolar Valencià seran convocades i presidides pel Conseller de Cultura, Educació i Ciència. Així mateix, convocarà i presidirà la sessió en la qual haja de retre compte de la proposta de nomenament del president del Consell Escolar Valencià.»  
Article tercer  
Afegir una disposició addicional en el sentit següent:  
«DISPOSICIO ADDICIONAL  
Segona  
La representativitat a què fa referència l'article segon s'entendrà referida al moment de la constitució del Consell Escolar Valencià i es mantindrà durant lot el seu mandat.»  
DISPOSICIO FINAL  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 1 de juny de 1992.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI